Vuoret, linnat katsoo tuolta
Vuoret, linnat katsoo tuolta
 Reinin tyyneen kalvohon;
 Purress’ istun ilman huolta
 Säihkekehäss’ auringon.

 Vaiti katson väikevesiin,
 Kisaa aaltoin kirmaavain;
 Hiljaa tunteet pyrkii esiin,
 Jotka kätkin rintahain.

 Viehtäin viittoo laineen läike
 Syvyyteen mua loistollaan;
 Mut sun tunnen, – päällä väike,
 Alla yö ja kuolo vaan.

 Päällä viehkeet, oikut alla,
 Niin on lemmitylläkin!
 Hänkin mielell’ armahalla
 Hymyy suin niin suloisin.

de:Berg’ und Burgen schau’n herunter
it:Venti canti di H. Heine tradotti/Berg und Burgen schaun herunter
ru:Замок с выси гор глядится (Гейне; Бальмонт)
ru:Гор и замков вереницы (Гейне; Зоргенфрей)